09/06/2017 | Administración LocalMunicipal
Arzúa
Anuncio de bases para a contratación laboral temporal, a xornada parcial, mediante o sistema de oposición libre, dun auxiliar da radio municipal

ANUNCIO Co obxecto de dar cumprimento ao disposto no artigo 205 n.º 4 da Lei 2/2015 de 18 de abril, de Emprego Público de Galicia, en relación a súa vez co decreto do alcalde de data 26 de maio de 2017, sobre aprobación da convocatoria e bases que reixirán a contratación laboral temporal, a tempo parcial, dun auxiliar da radio municipal. Procédese a convocar dita oposición, con publicación íntegra das correspondentes bases no Boletín Oficial da Provincia. Facendo constar que o anuncio relativo a esta convocatoria se publicará de maneira mais reducida no Taboleiro de anuncios da Casa do Concello; se ben o prazo de presentación de instancias, por dez días hábiles, comenzará a contar desde o día seguinte ao da publicación do anuncio da convocatoria deste proceso de selección no Diario Oficial de Galicia. BASES PARA A CONTRATACIÓN LABORAL TEMPORAL, A XORNADA PARCIAL, MEDIANTE O SISTEMA DE OPOSICIÓN LIBRE, DUN AUXILIAR DA RADIO MUNICIPAL PRIMEIRA.–OBXECTO. O obxecto das presentes bases é proceder á contratación urxente dun auxiliar da radio municipal, a xornada parcial, mediante o sistema de oposición libre. Esta contratación realizarase na modalidade de “contrato de traballo eventual por circunstancias da produción”, ao abeiro da normativa contida no artigo 15 do Real Decreto Lexislativo 2/2015, de 23 de outubro, polo que se aproba o Texto Refundido da Lei do Estatuto dos Traballadores, así como no Real Decreto 2720/1998, de 18 decembro, polo que se desenvolve o artigo 15 do Estatuto dos Traballadores en materia de contratos de duración determinada. Ao aspirante que resulte seleccionado seranlle de aplicación as previsións que establece a Lei 2/2015, do 29 de abril, do emprego público de Galicia e o Real Decreto Lexislativo 5/2015, de 30 de outubro, polo que se aproba o Texto refundido da Lei do Estatuto Básico do Empregado Público (no que lle resulten aplicables); así como no Texto Refundido da Lei do Estatuto dos Traballadores e no Convenio Colectivo de traballo do persoal laboral ao servizo do Concello de Arzúa (BOP núm.228 do 27 de novembro de 2014). SEGUNDA.–FUNCIÓNS DO POSTO.  Control técnico durante a emisión da programación.  Colaboración na preparación da programación.  Colaboración na presentación dalgúns dos programas que se emitan. TERCEIRA.–DURACIÓN. O período de contratación terá unha duración de dous meses e medio. CUARTA.–XORNADA DE TRABALLO. A xornada ordinaria de traballo será de 20 horas semanais. QUINTA.–RETRIBUCIÓNS SALARIAIS MENSUAIS ÍNTEGRAS.729,31 € mensuais, distribuídos nos seguintes conceptos salariais: – Salario base: 625,12 €. – Prorrateo de pagas extraordinarias: 104,19 €. SEXTA.–REQUISITOS DOS/AS ASPIRANTES. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter a nacionalidade española, ou algunha outra que consonte ao disposto no artigo 52 da Lei 2/2015, do 29 de abril, do emprego público de Galicia, permita o acceso ao emprego público. b) Atoparse en posesión do graduado en ESO (ou equivalente). c) Non ter sido separado mediante expediente disciplinario do servizo de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, no estar inhabilitado ou en situación equivalente, nin ter sido sometido a sanción disciplinaria o equivalente que impida no Estado de procedencia o acceso ao emprego público nos termos anteriores. d) Ter feitos os dezaseis anos e non exceder, de ser o caso, a idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das correspondentes funciones ou tarefas. SÉTIMA.–PUBLICIDADE. De conformidade co disposto no artigo 205.4 da Lei 2/2015, do 29 de abril, do emprego público de Galicia, o anuncio desta convocatoria publicarase no Boletín Oficial do Estado e no Diario Oficial de Galicia. As bases de selección publicaranse no Boletín Oficial da Provincia. Asemade, publicarase un anuncio da convocatoria no Taboleiro de Anuncios do Concello. O resto de anuncios relativos a este procedemento selectivo difundiranse mediante a súa publicación no Taboleiro de Anuncios da Casa do Concello. OITAVA.–PRAZO E FORMA DE PRESENTACIÓN DE SOLICITUDES. No prazo de dez (10) días hábiles, contados a partir do día seguinte ao da publicación do anuncio da convocatoria no DOGA, os aspirantes deberán presentar a súa solicitude, segundo o modelo do ANEXO I destas bases, no Rexistro Xeral do Concello ou por calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas. Nos supostos previstos nos apartados b), c) d) e e) do artigo 16.4, os aspirantes deberán comunícalo ao concello mediante telegrama ou telefax (981 500 914) durante o mesmo prazo que o de presentación de instancias. A solicitude deberá ir acompañada dos orixinais ou copias compulsadas da seguinte documentación:  Documento nacional de identidade ou equivalente.  Titulacións esixidas segundo o disposto na base sexta, apartado b); que se acreditarán co orixinal ou fotocopia compulsada das mesmas, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición  Currículum vitae do/a aspirante.  No seu caso, celga 3 ou equivalente. Ademais, os aspirantes terán que axuntar á súa instancia unha PROGRAMACIÓN consistente nun esquema dos posibles contidos que se poderían desenvolver nun programa específico, que verse sobre política, cultura, música, deporte etc., e cunha duración prevista de aproximadamente 20 minutos. NOVENA.–ADMISIÓN DE ASPIRANTES. Rematado o prazo de presentación de instancias, ditarase resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no Taboleiro de Anuncios do Concello de Arzúa e na páxina web. A resolución pola que se aproba lista provisoria de admitidos/as e excluídos/as será definitiva no caso de non haber excluídos/as. No caso de habelos, os/as aspirantes excluídos/as, dispoñen dun prazo de cinco (5) días a contar dende o seguinte ao da publicación da devandita resolución, para presentar as reclamacións oportunas ou emendas de defectos, nos termos do art.68 da Lei 39/15, en relación co artigo 33. Posteriormente elaborarase unha nova lista cos/as candidatos/as definitivamente admitidos/as e excluídos/as, segundo o resultado das subsanacións a que se refire o parágrafo anterior, que será igualmente exposta no Taboleiro de Anuncios e na páxina web. Nesta resolución indicarase tamén cal será a data, lugar e hora na que se haberá de levar a cabo a proba teórica á que se refire o apartado a).1 da base decimoprimeira; así como a composición do tribunal de selección. DÉCIMA.–TRIBUNAL DE SELECCIÓN. O tribunal estará composto por un presidente, tres vocais e un secretario, que serán designados por Resolución da Alcaldía, de acordo co disposto no artigo 60 da Lei 7/2007, de 12 de abril, do Estatuto Básico do Empregado Público. A súa composición axustarase os principios de imparcialidade e profesionalidade dos seus membros, e tenderase á paridade entre homes e mulleres. Deberán posuír titulación igual ou superior á esixida aos aspirantes como requisito para participar na convocatoria, e non poderá constituírse nin actuar sen a asistencia de máis da metade dos seus membros, debendo estar presentes o/a Presidente/a e o Secretario/a en todo caso. O tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 23 da Lei 40/2015, do 1 de outubro, de Réxime Xurídico do Sector Público. Os/as aspirantes poderán recusar aos membros do Tribunal cando se deran calquera das citadas circunstancias. DÉCIMO PRIMEIRA.–PROCEDEMENTO DE SELECCIÓN. A selección realizarase tendo en conta o necesario cumprimento dos principios seguintes: – Igualdade, con especial atención á igualdade de oportunidades entre mulleres e homes e das persoas con discapacidade. – Mérito e capacidade. – Publicidade das convocatorias e das súas bases. – Transparencia e obxectividade no desenvolvemento dos procesos selectivos e no funcionamento dos órganos de selección. – Imparcialidade e profesionalidade dos membros dos órganos de selección. – Independencia, confidencialidade e discrecionalidade técnica na actuación dos órganos de selección. – Adecuación entre o contido dos procesos selectivos e as funcións ou tarefas a desenvolver. – Eficacia, eficiencia e axilidade, sen prexuízo da obxectividade no desenvolvemento dos procesos selectivos. O procedemento de selección desenvolverase en dúas probas: a) Unha proba teórica, que consistirá na defensa e exposición ante o tribunal da PROGRAMACIÓN presentada por cada un dos aspirantes xunto coa solicitude. b) Unha proba práctica, que realizarán só aqueles aspirantes que acaden a puntuación mínima esixida para superar a proba teórica; e c) Unha proba de acreditación do coñecemento galego, que realizarán só aqueles aspirantes que acaden a puntuación mínima esixida para superar a proba práctica. a) Proba teórica: Realizarase unha proba teórica que consistirá na defensa e exposición ante o tribunal da PROGRAMACIÓN presentada por cada un dos aspirantes. Os aspirantes deberán presentarse para a realización do exercicio provistos do DNI ou dun documento fidedigno acreditativo da súa identidade, a xuízo da Comisión Seleccionadora. O aspirante disporá dun tempo de 10 minutos como máximo para a súa explicación. A programación será valorada no seu conxunto (contido e exposición) aplicándolle unha puntuación máxima de 10 puntos, será necesario para superala un mínimo de 5 puntos. As cualificacións da proba práctica efectuaranse sumando as puntuacións outorgadas por cada membro da Comisión Seleccionadora con dereito a voto, de 0 a 10 puntos, e dividindo o total entre o número de membros da Comisión con dereito a voto. As puntuacións faranse públicas unha vez rematada a exposición de todos os aspirantes, concretando o lugar, día e hora para a realización da proba práctica. b) Proba práctica: realizarase unha proba práctica que consistirá en encargarse do control técnico durante a emisión dun programa. Os aspirantes deberán presentarse para a realización do exercicio provistos do DNI ou dun documento fidedigno acreditativo da súa identidade, a xuízo da Comisión Seleccionadora. O tempo máximo para a realización deste exercicio será de 10 minutos. O exercicio cualificarase de 0 a 10 puntos e será necesario para superalo un mínimo de 5 puntos. Para a realización da proba práctica seguirase a orde alfabética dos apelidos dos/as aspirantes interesados/as nesta contratación que superasen a proba teórica. As cualificacións da proba práctica efectuaranse sumando as puntuacións outorgadas por cada membro da Comisión Seleccionadora con dereito a voto, de 0 a 10 puntos, e dividindo o total entre o número de membros da Comisión con dereito a voto. As puntuacións faranse públicas unha vez rematada a proba, concretando o lugar, día e hora para a realización da proba de galego, no seu caso. c) Proba de acreditación do coñecemento do galego: A acreditación do coñecemento da lingua galega realizarase coa presentación (antes da finalización do prazo de presentación de instancias) do certificado de coñecemento da lingua galega CELGA 3, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na ORDEN de 10 de febreiro de 2014 pola que se modifica a Orden de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, de 19 de febreiro de 2014. Os/as aspirantes que non podan acreditar o coñecemento do galego da forma prevista no punto anterior deberán de acreditalo mediante a realización dunha proba de galego que terá carácter obrigatorio aínda que non eliminatorio. Dita proba consistirá na tradución directa do castelán ao galego de 4 frases propostas polo Tribunal durante un tempo máximo de 15 minutos e sen axuda do dicionario. O exercicio cualificarase cun máximo de 2 PUNTOS. Aos aspirantes que posúan o CELGA 3 (ou superiores) atribuiráselles a máxima pun- tuación nesta proba (2 puntos). A puntuación final virá determinada pola suma da puntuación obtida na proba teórica, na proba práctica e na proba de acreditación do coñecemento de galego; e publicarase un Anuncio no Taboleiro, indicando a puntuación obtida por cada un dos/as aspirantes en cada unha das probas aos efectos da súa notificación colectiva. No caso de empate na puntuación final entre os/as dous/dúas aspirantes que obtiveran as puntuacións mais altas na puntuación final, os/as dous/dúas aspirantes empatados/as terán que realizar unha entrevista para desempatar. Para a realización desta entrevista, os aspirantes serán convocados polo tribunal na data, lugar e hora indicada no Taboleiro de Anuncios do Concello, xunto cos resultados da cualificación final. O tribunal convocará aos aspirantes en chamamento único, seguindo coma orde de actuación dos aspirantes o da presentación das súas respectivas instancias no Rexistro Xeral do Concello de Arzúa. A entrevista versará sobre o curriculum vitae dos/as aspirantes e a adecuación e coñecementos dos/as mesmos/as en relación co posto de traballo. O Tribunal poderá formular aos/ás aspirantes as preguntas que considere oportunas. A entrevista será valorada de 0 a 2,5 puntos, e o/a aspirante que obteña máis puntuación será proposto para ocupar o posto de traballo. Rematadas as probas o Tribunal aprobará a relación de aspirantes en orde de maior a menor puntuación total, propoñendo ao Sr. Alcalde para a súa contratación ao/á aspirante que encabece a relación do proceso selectivo, sen que poidan ser propostos mais aspirantes que o correspondente ao posto de traballo que se pretenden contratar; e sen prexuízo de trasladar a proposta de contratación en favor dos seguintes aspirantes pola orde de puntuación, para o suposto de que o primeiro (ou seguintes no seu caso), non puideran acreditar os requisitos necesarios para ser contratados, ou renunciasen a tal contratación. No caso de quedar deserto o proceso selectivo por non superar ningún aspirante as probas ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases. DÉCIMO SEGUNDA.–INCIDENCIAS. A Comisión Seleccionadora queda autorizada para resolver as dúbidas que se presenten e para adoptar os acordos necesarios para o bo funcionamento do deste procedemento de selección en todo o non previsto nas presentes Bases. DÉCIMO TERCEIRA.–FORMALIZACIÓN DO CONTRATO. Previamente á sinatura do correspondente contrato, os/as candidatos/as seleccionados/as deberán achegar ao Departamento de Secretaría, no prazo de 3 días contados dende o seguinte ao da publicación do correspondente anuncio no Taboleiro de Edictos, a seguinte documentación: 1.–Certificado médico oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a.2.–Declaración expresa de non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o exercicio de funcións públicas.3.–Declaración expresa de no estar incurso en causa de incompatibilidade do persoal ao servizo das administracións públicas conforme á normativa vixente. DÉCIMO CUARTA.–RECURSOS. As presentes bases poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as dictou, no prazo dun mes contado dende o día seguinte ao da súa publicación no BOP; ou ben directamente, mediante recurso contencioso–administrativo ante o xulgado do contencioso–administrativo, no prazo de dous meses contado dende o día seguinte ao da súa publicación no BOP. Os/as interesados/as poderán interpoñer tamén calquera outro recurso que estimen procedente. DÉCIMO QUINTA.–RÉXIME XURÍDICO. O proceso selectivo regularase polo previsto nas presentes bases e no non previsto nelas, ou en aquelo que as contradiga, será de aplicación o establecido nas seguintes disposicións, así como no resto de disposicións que resulten aplicables: – Lei 7/1985, de 2 de abril, Reguladora das Bases do Réxime Local; – Real decreto lexislativo 5/2015, de 30 de outubro, polo que se aproba o Texto refundido da Lei do Estatuto Básico do Empregado Público; – Lei 2/2015, do 29 de abril, do emprego público de Galicia; – Decreto Lexislativo 2/2015, de 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. – Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local; – Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local; – Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do Estado. – Decreto 95/1991, do 20 de marzo, polo que se aproba o Regulamento de selección de persoal da Comunidade Autónoma de Galicia. ANEXO I Modelo de solicitude D./D.ª _____________________, con DNI n.° ______________ e domicilio a efectos de notificacións en ____________________________________________________, con n.° de teléfono _________________/_____________________ e correo electrónico ______________________________________________________________________, declaro coñecer e aceptar as bases publicadas no taboleiro de edictos do Concello para participar no proceso de selección para a contratación laboral temporal, a tempo parcial, mediante o sistema de oposición, dun auxiliar da radio municipal. Baixo xuramento/promesa declaro cumprir todos e cada un dos requisitos imprescindibles para participar neste procedemento selectivo, comprometéndome a xustificalos se resulto/a seleccionado/a ao remate do proceso de selección. Por todo isto SOLICITO tomar parte neste proceso de selección acompañando a presente solicitude orixinais ou copias compulsadas da seguinte documentación:  Documento nacional de identidade ou equivalente  Titulacións esixidas segundo o disposto na base sexta, apartado b); que se acreditarán co orixinal ou fotocopia compulsada das mesmas, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición  Currículum vitae do/a aspirante.  No seu caso, celga 3 ou equivalente.  Unha PROGRAMACIÓN consistente nun esquema dos posibles contidos que se poderían desenvolver nun programa específico, que verse sobre política, cultura, música, deporte etc., e cunha duración prevista de aproximadamente 20 minutos. En Arzúa, a ______ de ____________ de 20____ Asdo. _________________________________ SR. ALCALDE-PRESIDENTE DO CONCELLO DE ARZÚA En Arzúa, 5 de xuño de 2017. O alcalde Asdo.: José Luis García López